ডাব্লিউডাব্লিউই হল অব ফেম (২০১০)
২০১০ ডাব্লিউডাব্লিউই হল অব ফেম ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) দ্বারা প্রযোজিত একটি পেশাদার কুস্তি অনুষ্ঠান ছিল, যেখানে ডাব্লিউডাব্লিউই হল অব ফেমের একাদশ শ্রেণিকে অন্তর্ভুক্ত করেছে। এই অনুষ্ঠানটি ২০১০ সালের ২৭শে মার্চ তারিখে রেসলম্যানিয়া ২৬ আয়োজনের পূর্ববর্তী রাতে মার্কিন যুক্তরাষ্ট্রের অ্যারিজোনার ফিনিক্সের ডজ থিয়েটারে অনুষ্ঠিত হয়েছে। জেরি লোলার এই অনুষ্ঠানের উপস্থাপনা করেছেন। এই বছরের হল অব ফেম অন্তর্ভুক্তির মূল আকর্ষণ ছিল টেড ডিবিয়াসি, যাকে টেড ডিবিয়াসি জুনিয়র এবং ব্রেট ডিবিয়াসি হল অব ফেমে অন্তর্ভুক্ত করেছেন। এছাড়াও অ্যান্টোনিও ইনোকি, ওয়েন্ডি রিচার, মৌরিস ভ্যাচোন, গর্জিয়াস জর্জ এবং স্টু হার্টের মতো ব্যক্তিবর্গ এই বছরের হল অব ফেমে অন্তর্ভুক্ত হয়েছেন।